Achaemenidae
Achaemenidae (-arum, m.) (Graece: ) fuerunt domus regnatrix, primum Persidis, regni Imperio Medorum subiecti, deinde illorum imperio everso sui ipsorum Imperii Persarum. Nomen traxerunt ab Achaemene (Persice: Haxāmaniš, "qui est benigni animi"), duce aut rege Persarum septimi saeculi a.C.n. Imperii Persarum conditor habetur Cyrus II, 'magnus' cognominatus, qui anno 550 a.C.n. Medos sibi subiecit. Fines imperii maxime propagavit Darius I (521-486), cui omnes populi Asiae ab Indo flumine usque ad oras maris Aegaei, praeterea Aegyptii cum Graecis Cyrenaicis, et in Europa Thraces Macedonesque paruerunt. Imperium Achaemenidarum tandem anno 330 a.C.n. evertit Alexander Magnus Macedonum rex, quo mortuo Seleucidae maxima parte Imperii Persici potiti sunt.

Fasti Achaemenidarum 
 Achaemenes
 Teispes, Achaemenis filius
 Cyrus I, Teispis filius
 Cambyses I, Cyri I filius
 Cyrus II Magnus (550-530), Cambysis I filius, Imperii Persarum conditor (550)
 Cambyses II (529-522), Cyri II filius, Aegypti expugnator (525)
 Darius I Magnus (521-486), Hystaspis filius, Achaemenis pronepotis filius; Imperii renovator, bellum contra Graecos male gessit (490)
 Xerxes I (486-465), Darii I filius, bellum alterum contra Graecos male gessit (480-479) 
 Artaxerxes I Longimanus (465-424), Xerxis I filius
 Xerxes II (424), Artaxerxis I filius
 Sogdianus (424-423), Artaxerxis I filius alter
 Darius II Nothus (423-405), Artaxerxis I filius tertius
 Artaxerxes II Mnemon (404-359), Darii II filius, quem Cyrus frater nequiquam evertere conatus est (401)
 Artaxerxes III Ochus (358-338), Artaxerxis II filius
 Artaxerxes IV Arses (338-336), Artaxerxis III filius
 Darius III Codomannus (336-330), Darii II pronepos, Artaxerxis III consobrinus, cui Alexander Magnus imperium eripuit (334-330)

 Satrapiae Imperii Achaemenidarum
 Cena regum Persarum
 Persepolis

Nexus externi 

 Symbola de 'Achaemenidis' apud livius.org

Bibliographia 
 Friedrich Cauer, "Achaimenidai" in  vol. 1 pars i (1893) coll. 200-204
 Rüdiger Schmitt, "Achaemenid Dynasty" in Encyclopaedia Iranica Online 

!
Indices ducum civitatum